<ผู้สนับสนุน> นาฬิกาของ บิล เกตส์
ถ้าถามว่าตอนนี้ใครรวยที่สุดในโลก เราน่าจะตอบกันได้โดยไม่ลังเล เจฟ เบโซส เจ้าของบริษัท Amazon อีคอมเมิร์ซที่ใหญ่สุดในโลก แต่เมื่อเราถามว่า ใครเป็นผู้บริจาคเงินมากที่สุดในโลก หลายๆ คนอาจจะยังไม่เคยรู้มาก่อน
10 พ.ค. 2561

<ผู้สนับสนุน>
นาฬิกาของ บิล เกตส์ / โดย ลงทุนแมน
ถ้าถามว่าตอนนี้ใครรวยที่สุดในโลก
เราน่าจะตอบกันได้โดยไม่ลังเล
เจฟฟ์ เบโซส เจ้าของบริษัท Amazon อีคอมเมิร์ซที่ใหญ่สุดในโลก
แต่เมื่อเราถามว่า ใครเป็นผู้บริจาคเงินมากที่สุดในโลก
หลายๆ คนอาจจะยังไม่เคยรู้มาก่อน
บุคคลนี้จริงๆ แล้วติดอันดับรวยที่สุดในโลกมามากกว่า 20 ปี
และเป็นเจ้าของบริษัท Microsoft ที่คิดค้นระบบปฏิบัติการ Windows ที่เราใช้กันอยู่ทุกวันนี้
น่าจะเดากันได้แล้วว่าคนๆ นี้คือ บิล เกตส์ นี่เอง
ทำไม บิล เกตส์ ถึงบริจาคเงินมากที่สุดในโลก?
ก่อนที่ บิล เกตส์ จะแต่งงานกับ เมลินดา ภรรยาของเขาทั้งคู่ได้เคยปรึกษากันว่าจะหาทางช่วยเหลือผู้อื่นได้อย่างไร
เพราะทั้งคู่รู้สึกว่าการที่มีทรัพย์สินมากขนาดนี้เป็นความไม่ยุติธรรมที่เกิดขึ้นในสังคม
หลังแต่งงาน ทั้งคู่ได้คิดว่าทางที่ดีที่สุดที่จะทำได้คือการนำทรัพย์สินที่เหลือใช้นี้ คืนสู่สังคม
มูลนิธิ Bill & Melinda Gates จึงเกิดขึ้นเมื่อปี 2000
มูลนิธินี้เกิดขึ้นจากแนวความคิดของ บิล และ เมลินดา ด้วยเป้าหมายที่ต้องการจะยกระดับคุณภาพชีวิตของผู้คนทั่วโลก
ส่วนใหญ่แล้วมูลนิธิจะเน้นไปพัฒนาทวีปแอฟริกา ซึ่งยังไม่ค่อยเจริญนัก ทำให้คนภายในประเทศยังเข้าถึงระบบสุขภาพไม่ได้
แม้แต่ประเทศไทยเอง ก็เคยได้รับความช่วยเหลือจากมูลนิธินี้ในทางอ้อม เกี่ยวกับการใช้ยาในการป้องกันโรคเอดส์
นอกจากเรื่องสุขภาพแล้ว ก็ยังมีเกี่ยวกับเรื่องการกระจายการเข้าถึงเทคโนโลยีไปยังส่วนต่างๆ ของโลกเพราะทั้งสองคนคิดว่าเทคโนโลยีน่าจะช่วยพัฒนามนุษย์ได้
ล่าสุดปีที่ผ่านมา บิล และ เมลินดา บริจาคเงินเข้ามูลนิธิมากถึง 1.5 แสนล้านบาท
และขณะนี้มูลนิธิ Bill & Melinda Gates เป็นมูลนิธิที่บริจาคเงินเพื่อการกุศลมากที่สุดในโลกสูงถึง 1.3 ล้านล้านบาท (สิ้นปี 2016)
แล้วเราคิดว่า คนที่บริจาคเงินมากขนาดนี้ มีการใช้จ่ายในชีวิตประจำวันอย่างไรบ้าง ?
ปกติแล้ว บิล เกตส์ เป็นคนชอบรับประทานอาหาร ฟาสต์ฟู้ด ราคาไม่แพง แม้กระทั่งตอนที่ไปเที่ยวกับเพื่อนสนิทของเขาอย่าง วอเร็น บัฟเฟตต์ ทั้งคู่ยังชวนกันไปกินแมคโดนัลด์
ส่วนของใช้ของ บิล เกตส์ นั้น ดูเหมือนจะต้องมีความคุ้มค่า
จนกระทั่งเมื่อปีที่แล้ว
เราเพิ่งจะได้เห็น บิล เกตส์ เปลี่ยนมาใส่นาฬิการุ่น Omega Men's 212.30.41.20.01.003 Seamaster Black Dial
ทำไม บิล เกตส์ ถึงได้เปลี่ยนมาใส่นาฬิกายี่ห้อ Omega ?
เรื่องนี้ยังไม่มีบทสัมภาษณ์ไหนถามจาก บิล เกตส์ แต่มีการคาดเดาว่าน่าจะเป็นความชื่นชอบส่วนตัวเหมือนอย่างรถ Porsche บางรุ่นที่เขาสะสมไว้
แล้วใครเป็นผู้ผลิต นาฬิกายี่ห้อ Omega ?
ถ้าเราจะพูดเรื่องนาฬิกา เราก็คงต้องนึกถึงประเทศสวิตเซอร์แลนด์
ด้วยการออกแบบนาฬิกาพกพา ที่มีจุดเด่นคือ การประดับตัวเรือนที่งดงาม มีสร้อยที่เอาไว้ห้อยติดกระเป๋าหรือแขวนกับเข็มขัด ทำให้นาฬิกาไม่ได้เป็นแค่เครื่องบอกเวลา แต่ยังถือเป็นเครื่องประดับด้วย
บริษัท Omega SA เป็นบริษัททำนาฬิกาหรูของประเทศสวิตเซอร์แลนด์ ก่อตั้งเมื่อปี 1848 ซึ่งภายหลังถูกรวมไปอยู่ภายใต้ Swatch Group ซึ่งเป็นบริษัทผู้ผลิตนาฬิกา และชิ้นส่วนนาฬิกาที่ใหญ่ที่สุดในโลก
แม้แต่แบรนด์อื่นๆ ก็ยังจำเป็นต้องใช้ชิ้นส่วนนาฬิกาจาก Swatch Group เพราะไม่สามารถผลิตบางชิ้นส่วนเองได้
ล่าสุดบริษัทผู้ผลิต นาฬิกา Omega กำลังจะเปิดโรงงานใหม่ขนาดใหญ่ถึง 5 ชั้น เพื่อรองรับการผลิตที่ทันสมัยตั้งแต่ต้นทางไปจนถึงการแพ็คสินค้า
ในเรื่องการผลิตได้มีการนำระบบหุ่นยนต์เข้ามาช่วย ทำให้การผลิตมีความแม่นยำขึ้น และใช้เวลาน้อยกว่าในสมัยก่อนที่เราใช้คนผลิต
แม้ว่าโรงงานใหม่จะมีการใช้หุ่นยนต์แล้ว แต่ก็ยังมีการใช้คนในการตรวจสอบก่อนการจัดเก็บด้วยหุ่นยนต์อีกทีหนึ่ง
ซึ่งในเรื่องคุณภาพของนาฬิกานั้นจะถูกทดสอบผ่านกระบวนการ METAS Testing
METAS Testing เป็นการทดสอบความแม่นยำ และความคงทนของนาฬิกา ที่ระดับการตรวจสอบสูงกว่า COSC ที่แบรนด์นาฬิกาชั้นนำระดับโลกทั่วไปใช้กัน
ซึ่งปัจจุบัน มีแค่แบรนด์ Omega เท่านั้นที่ผ่านการทดสอบ METAS Testing
แม้ว่าปัจจุบัน นาฬิกาจะมีหลายยี่ห้อให้เราเลือกมากมาย
นาฬิกา Omega เองก็เป็นแบรนด์ที่น่าสนใจทั้งในด้านชื่อเสียงที่มีมานาน และรับรองด้วยคุณภาพโรงงานที่ทันสมัยสำหรับยุคนี้
และที่สำคัญคนที่มีชื่อเสียงระดับโลกยังเลือกแบรนด์นี้อีกด้วย
สำหรับใครที่เป็นแฟนคลับ บิล เกตส์ อย่าลืมมองหานาฬิกา Omega มาใส่กัน..